Diari Oficial de la Generalitat Valenciana


Sumari del DOGV 5783, del 12-06-2008 (2008/7089)

RESOLUCIÓ de 5 de juny de 2008, de la Conselleria d'Immigració i Ciutadania per la qual es concedixen les ajudes a les confederacions, federacions i associacions del poble gitano de la Comunitat Valenciana per a promoure la seua integració per a l'exercici 2008.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5783

Data del DOGV
:   12-06-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/7089


Data del document
:   05-06-2008

Organisme emissor
:   Conselleria d'Immigració i Ciutadania

Tipus de document
:   Resolució

Anàlisi jurídica

 Descriptors 

:   * ajuda pública
    * associació
    * suport econòmic
    * moviment associatiu
    * integració social

RESOLUCIÓ de 5 de juny de 2008, de la Conselleria d'Immigració i Ciutadania per la qual es concedixen les ajudes a les confederacions, federacions i associacions del poble gitano de la Comunitat Valenciana per a promoure la seua integració per a l'exercici 2008. [2008/7089]  
Mitjançant l'Orde de 20 de desembre de 2007, de la conselleria d'Immigració i Ciutadania, es van convocar les ajudes a les confederacions, federacions i associacions del poble gitano de la Comunitat Valenciana per a l'exercici 2008, que va ser publicada en el Diari Oficial de la Comunitat Valenciana núm. 5671, de 2 de gener de 2008.  
La comissió avaluadora es va reunir a l'efecte de realitzar l'estudi i la baremació de les sol·licituds presentades, i va realitzar la corresponent proposta en els termes de l'acta que ha estés a l'efecte.  
Per això, fent ús de les facultats que em conferix el Decret 101/2007, de 13 de juny, del Consell pel qual s'aprova el Reglament Orgànic i Funcional de la conselleria d'Immigració i Ciutadania, i de conformitat amb el que establix la base setena de la present convocatòria, resolc:  
Primer  
Concedir una subvenció a les entitats que s'indiquen a continuació per les quanties i per les actuacions que s'assenyalen a continuació:  
Entitat: Federació Autonòmica d'Associacions de Dones Gitanes de la CV.  
Resum de la proposició: Foment de l'associacionisme femení gitano: informació, captació, formació i participació de la població femenina gitana. Tallers, xarrades i jornades.  
Import: 4.003 euros  
Entitat: Federació Autonòmica d'Associacions Gitanes de la CV  
Resum de la proposició: Programa per a la incorporació de la comunitat gitana als mitjans audiovisuals: creació de la primera Filmoteca de Cine Gitano. Recopilació i elaboració del primer arxiu documental. Curs de formació televisiva i cinematogràfica.  
Import: 14.129 euros  
Entitat: Federació Maranhata d'Associacions Gitanes  
Resum de la proposició: Seminari internacional del poble gitano per al reconeixement institucional i participació del poble Rrom com a ciutadans plens: tallers pràctics, grups de treball, actuacions, festival i cors, activitats socioculturals i interactives amb la població (activitats infantils, lectures manifests, campanyes de sensibilització, cinefòrum, exposició).  
Import: 5.934 euros  
Entitat: Federació de la Joventut Gitana  
Resum de la proposició: Dia de la Joventut Gitana. Activitats d'aprenentatge: dinàmiques de grups, xarrades, taller d'economia domèstica, habilitats socials, d'informació i orientació, reunions, visites, activitats de promoció comunitària, activitats de suport tècnic. Jornada de portes obertes.  
Import: 918 euros  
Segon  
Queden excloses de la convocatòria les següents entitats pels motius que s'assenyalen:  
- Fundació Secretariat Gitano (1)  
- Associació Cultural Gitanos de Benidorm (1)  
- Associació de Dones Gitanes Romí de València (2)  
- Associació per a la Inserció dels Col·lectius Desfavorits (2)  
- Associació Juvenil Amali-Tumali (2)  
- Associació de Dones Gitanes del Segle XXI (2)  
- Associació de Promoció Gitana Arakerando (2)  
- Consorci d'Entitats per a l'Acció Integral amb Migrants (3)  
- Associació de Promoció Gitana de Torrent i la seua Comarca (4)  
- Associació O de l'Amenta Bacau Romania (4)  
(1) Haver presentat les sol·licituds fora del termini màxim fixat.  
(2) Per estar integrades en una Confederació o Federació que ha sol·licitat ajuda en la present convocatòria, de conformitat amb el que preveu la base segona de la convocatòria.  
(3) Per no ser una associació, federació i/o confederació del poble gitano, de conformitat amb la base segona de la convocatòria.  
(4) Per no aportar la documentació requerida, en el termini d'esmena, de conformitat amb el que preveu la base cinquena de la convocatòria.  
Contra esta resolució, que posa fi a la via administrativa, es pot interposar potestativament recurs de reposició davant del mateix òrgan que ha dictat l'acte en el termini d'un mes, comptador des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, en la redacció que dóna la Llei 4/1999, de 13 de gener, o bé recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.   
València, 5 de juny de 2008.- El conseller d'Immigració i Ciutadania: Rafael Blasco Castany.